Syair Banjar

Syair Banjar yatu syair-syair nang ditulis dalam bahasa Banjar, nang diparsambahkan sama kayak Syair Melayu yatu dilantunakan atawa dilaguakan kayak mambaca gurindam (mirip urang mangaji Al-Qur'an).

 Latar Belakang 
Istilah syair kadada panyamaannya dalam bahasa Banjar, sahubungan lawan ngitu Ganie matan tahun 2007 langsung maasuh istilah ngaran gasan manyambat hal nang sama dalam khasanah puisi rakyat bebasa Banjar.

 Pangartian Syair Banjar 
Syair Banjar yatu puisi rakyat hiburan nang dipandirakan atawa ditulisakan dalam bahasa Banjar wan bantuk rupanya marujuk syair nang sudah dipindui sacara umum,wan rupa mentalnya maruju sabarataan unsur kabudayaan nang jadi identitas khas suku Banjar.

 Unsur-unsur Syair Banjar 

 Fisik 
Ada 5 unsur rupa nang maulah "batang tubuh" syair Banjar, yatu:

 Bahasa Banjar; mamakai Bahasa Banjar.
 Kalihatan; syairnya talihat audial dan visual.
 Kata nyatanya bahasa Banjar.
 Rima; bisi bunyi akhiran kata-kata nang harmonis.
 Irama; mempunyai irama (naik-turunnya nada) saat dilantunkan.

 Mental 
6 unsur mental nang manyusun "batang tubuh" syair Banjar yatu:

 Tima; mempunyai tema nang jalas.
 Perasaan; dilantunakan wan parasaan.
 Nada; tadangar bagus dilantunakan.
 Amanat; mangandung nasihat nang mendidik.
 Imaji; dapat dibayangkan (carita) syairnya.
 Majas; mangandung kiasan.

 Sajarah Syair Banjar 
Sajak Karajaan Banjar diproklamasi akan ulih Sultan Suriansyah pada tanggal 24 September 1526, warga nagara Kerajaan Banjar bamula balajar aksara Arab. Ngini barkaitan wan kaputusan politik Sultan Suriansyah manjadikan agama Islam gasan ideologi nagara di Kerajaan Banjar. Mulai dari bimbingan para ulama nang didatangakan ulih Karajaan Damak dibawah kuasa Khatib Dayan, warga nagara Karajaan Banjar balajar manulis dan mambaca dalam aksara Arab. Pada mulanya katarampilan baca tulis dimaksud dipakai gasan kapantingan balajar agama Islam nang hanyar dianut. Tagal, dalam parkambangan labih lanjut, aksara Arab jua dimanfaatakan gasan manulisakan sagala hal, tamasuk di dalamnya manulis karya sastra babahasa Banjar barupa syair (syair Banjar).

 Syair Banjar Anonim 
Pada mulanya syair Banjar nang diualah sacara manual sabagai buah karajinan tangan di bidang tulis manulis basifat anonim, kada dikatahui siapa panulis syairnya nang panambayan (kada tahu siapa nang barhak sabagai paingkut hak cipta intelektualnya).

Syair Banjar anonim dimaksud yatu:

 Syair Ratu Kuripan
 Syair Gunung Sari
 Syair Perang Banjarmasin
 Syair Carang Kulina
 Syair Perang Wangkang
 Syair Hemop
 Syair Perahu
 Syair Burung Jujuk
 Syair Burung Karuang
 Syair Intan Permainan

 Syair Perang Banjarmasin 
Syair Perang Banjarmasin  yatu syair anonim nang diulah ulih buhan nang pro-kolonial Belanda, sahingga dalam teks pambukanya mamuji susunan pemerintahan Belanda. Dalam syair tasebut sosok Pangeran Hidayatullah digambarakan sabagai kepala kumpulan panjahat, padahal gasan orang Banjar sidin yatu urang patriotik nang sudah mambila harkat dan martabat Kesultanan Banjar. Dalam syair ngitu manyinggung jua kabaradaan kerajaan Tjingal dan Manoenggoel.

 Syair Banjar Lainnya 

 Syair Brahma Syahdan karya Gusti Ali Basyah Barabai
 Syair Madi Kencana karya Gsuti Ali Basyah Barabai
 Syair Teja Dewa karya Anang Mayur Babirik
 Syair Nagawati karya Anang Mayur Babirik
 Syair Ranggandis karya Anang Ismail Kandangan
 Syair Siti Zubaidah karya Anang Ismail Kandangan
 Syair Tajul Muluk karya Kiai Mas Dipura Martapura
 Syair Nur Muhammad karya Gusti Zainal Marabahan
 Syair Ibarat karya Mufti Haji Abdurrahman Siddik Al-Banjary
 Syair Burung Simbangan
 Syair Burung Bayan dengan Burung Karuang

 Aliran Nada Syair Banjar 

 Alunan Banjar
 Alunan Martapura
Tumbung:Budaya Banjar